Torri ta' Lippija

It-Torri ta' Lippija, magħruf ukoll bħala t-Torri tal-Ġnejna, huwa torri tal-għassa żgħir fil-Bajja tal-Ġnejna fil-limiti tal-Imġarr, Malta. Inbena fl-1637 bħala l-ewwel mit-torrijiet ta' Lascaris. Illum, it-torri jinsab f’kundizzjoni tajba. Storja It-Torri tal-Lippija nbena fl-1637 fit-tarf tal-irdum tal-Wardija li jagħti fuq il-Bajja tal-Ġnejna fuq il-kosta tal-majjistral ta’ Malta. It-torri għandu it-torrijiet ta' Għajn Tuffieħa u n-Nadur fil-vista tiegħu. Il-kostruzzjoni tat-torri kienet iffinanzjata personalment mill-Gran Mastru Giovanni Paolo Lascaris. It-torri nbena fuq is-sit ta' post tal-għassa medjevali. Kien iddisinjat mill-perit Taljan Vincenzo Maculani. Huwa kważi identiku għat-Torri ta’ Għajn Tuffieħa, li għandu pjanta kwadra u żewġ sulari fuq saqaf ċatt b’zuntier. Kull sular għandu kamra waħda, u l-aċċess għall-sular ta' fuq kien oriġinarjament permezz ta' sellum tal-injam. Oriġinarjament it-torri kien magħruf bħala Torre del Migiarro u kellu kappella ddedikata lil Santa Agata. Illum Sal-bidu tas-snin 2000, it-Torri ta’ Lippija kien abbandunat u kien fil-periklu li jiġġarraf. Ġie restawrat mill-Ministeru tar-Riżorsi u l-Infrastruttura fl-2003, u issa jinsab f’kundizzjoni tajba. Referenzi Ħoloq esterni Inventarju Nazzjonali tal-Proprjetà Kulturali tal-Gżejjer Maltin